ልማዳዊ ዕደና ሳፋየር ኣብ ትግራይ ንሓደጋ ዝተቓልዑ ሰለስተ ሓድግታት ትግራይ ማሕበራዊ ባይታ ህወሓት እንተሪእና፡ ገባራይ፣ ሸቃላይ፣ ንኡስ በዓል ሃብትን ወያናይ ምሁርን እዮም። እቶም መሰረታውያን እቲ ሸቃላይን ሓረስታይን እዮም። ህወሓት ሓረስታይ እንተለዊጡ፤ ናተይ ምጥፋእ ፀጋ እዩ ኢሉ ይቕበል። ትግራይ ዓዲ ሸቃላይን ልምዓታዊ በዓል ሃብትን ክትከውን ኣለዋ። ገባር ሓረስታይ ዝበሃል ክተርፍ ኣለዎ። እንተበዘሐ ካብ ሰለስተ ክሳብ ኣርባዕተ ሚኢታዊ ክኸውን ኣለዎ። ሓረስታይ በዓል ሃብቲ ክኸውን ኣለዎ። ስለ'ዚ ናይ ሸቃላይ ውድብ ብፀጋም፤ ናይ በዓል ሃብቲ ውድብ ድማ ብየማን ገፅ ህወሓት ወረስቲ ኰይኖም ክመፅኡ ኣለዎም። እዞም ወረስቲ ውድባት እዚኦም ግን ኣይተወለዱን ዘለዉ። ኣብ ትግራይ ተካኢ ውድብ ምምፅኡ ፀጋ እዩ። ሎሚ ዘይተወለደ ፅባሕ ኣይወርሰካን። ስለ'ዚ ሸቃላይ ወይ በዓል ብሃቲ መሰረት ዝገበረ ፖለቲካዊ ውድብ ክመፅእ ኣለዎ። ደርቢ (ክላስ) መሰረት ዘይገበረ ፖለቲካዎ ውድብ ጫውጫው እዩ። ቢቢሲ ትግርኛ፡ ስለ'ዚ እቲ ተተካኢ ውድብ ክሳብ ዝመፅእ ህወሓትን ህዝቢ ትግራይን ሓደ እዮም ማለት ድዩ?
